“มูดี้ส์” คงอันดับความน่าเชื่อถือของออสเตรเลียที่ AAA
"มูดี้ส์" คงอันดับความน่าเชื่อถือของออสเตรเลียที่ AAA
17 ส.ค. 2559

สถาบันจัดอันดับความน่าเชื่อถือระหว่างประเทศ มูดี้ส์ อินเวสเตอร์ส เซอร์วิส ประกาศคงอันดับความน่าเชื่อถือของออสเตรเลียไว้ที่ AAA อย่างไรก็ตาม มูดี้ส์ได้ออกรายงานเตือนรัฐบาลออสเตรเลียให้ดำเนินการแก้ไขปัญหาทางการคลังอย่างเร่งด่วน
มารี ดิรอน รองประธานอาวุโสของมูดี้ส์ อินเวสเตอร์ส เซอร์วิส กล่าวว่า “แนวโน้มความน่าเชื่อถือที่มีเสถียรภาพของออสเตรเลียนั้น สะท้อนถึงการคาดการณ์ของมูดี้ส์ที่ว่า ประวัติความน่าเชื่อถือและมาตรวัดอื่นๆที่เกี่ยวข้องของออสเตรเลียนั้น จะยังคงสอดคล้องกับอันดับ AAA”
การคงอันดับความน่าเชื่อถือและประเมินแนวโน้มมีเสถียรภาพนั้นมาจากสมมติฐานที่ว่า เศรษฐกิจออสเตรเลียจะยังคงมีความยืดหยุ่นต่อความตื่นตระหนกของตลาดโลก โดยออสเตรเลียมีมาตรวัดทางการคลังและโครงร่างสถาบันที่แข็งแกร่งกว่าเมื่อเทียบกับประเทศอื่นๆที่มีอันดับความน่าเชื่อถือเดียวกัน เช่น แคนาดา และเนเธอร์แลนด์
อย่างไรก็ตาม อันดับความน่าเชื่อถืออาจได้รับแรงกดดัน หากเศรษฐกิจออสเตรเลียมีความยืดหยุ่นลดลง หรือเมื่อการปรับภาวะการคลังให้เข้าสู่สมดุล (Fiscal Consolidation) เผชิญกับอุปสรรคที่มากกว่าที่ได้คาดการณ์ไว้ สำนักข่าวซินหัวรายงาน